Vyhodnotenie medzirezortného pripomienkového konania

Návrh na určenie zodpovednosti ministerstiev a ostatných ústredných orgánov štátnej správy za aplikáciu a prijatie opatrení na vnútroštátnej úrovni k nariadeniam Európskej únie a rozhodnutiam Európskej únie 

Spôsob pripomienkového konania	 	
Počet vznesených pripomienok, z toho zásadných	21  / 4 	
Počet vyhodnotených pripomienok	21 	
		
Počet akceptovaných pripomienok, z toho zásadných	12  / 3 	
Počet čiastočne akceptovaných pripomienok, z toho zásadných	3  / 1 	
Počet neakceptovaných pripomienok, z toho zásadných	6  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	2 (2o,0z) 	 	 	 	
2 .	Ministerstvo vnútra Slovenskej republiky 	3 (2o,1z) 	 	 	 	
3 .	Ministerstvo financií Slovenskej republiky 	2 (2o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	1 (1o,0z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	2 (0o,2z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	3 (3o,0z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	2 (2o,0z) 	 	 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	 	 	x 	 	
12 .	Ministerstvo životného prostredia Slovenskej republiky  	1 (1o,0z) 	 	 	 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	2 (2o,0z) 	 	 	 	
15 .	Úrad vlády Slovenskej republiky 	 	 	 	x 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	 	 	x 	 	
18 .	Úrad geodézie, kartografie a katastra Slovenskej republiky 	1 (1o,0z) 	 	 	 	
19 .	Úrad jadrového dozoru Slovenskej republiky 	1 (0o,1z) 	 	 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	x 	 	
25 .	Národná banka Slovenska 	1 (1o,0z) 	 	 	 	
26 .	Podpredseda vlády SR pre ľudské práva a národnostné menšiny 	 	 	 	x 	
27 .	Najvyšší kontrolný úrad Slovenskej republiky 	 	 	 	x 	
28 .	Generálna prokuratúra Slovenskej republiky 	 	 	x 	 	
29 .	Úrad pre reguláciu sieťových odvetví 	 	 	 	x 	
30 .	Slovenská informačná služba 	 	 	 	x 	
31 .	Úrad na ochranu osobných údajov Slovenskej republiky 	 	 	 	x 	
32 .	Centrum pre medzinárodnoprávnu ochranu detí a mládeže 	 	 	 	x 	
33 .	Ústredie práce, sociálnych vecí a rodiny 	 	 	 	x 	
34 .	Odbor vládnej agendy Úradu vlády 	 	 	 	x 	
35 .	Európske spotrebiteľské centrum 	 	 	 	x 	
36 .	Štátny dopravný úrad 	 	 	 	x 	
37 .	Odbor verejného obstarávania MŽP SR 	 	 	 	x 	
38 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
39 .	Odbor právnych služieb a odvolacích konaní 	 	 	 	x 	
40 .	Operačné stredisko záchrannej zdravotnej služby 	 	 	 	x 	
41 .	Asociácia záchrannej zdravotnej služby 	 	 	 	x 	
	SPOLU	21 (17o,4z) 	0 (0o,0z) 	12 	17 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	príloha II - rozhodnutia EÚ 
vzhľadom na skutočnosť, že automatizovaná výmena údajov o evidencii vozidiel nepatrí do oblasti pôsobnosti nášho ministerstva, navrhujem spolugestorstvo MS SR pri rozhodnutiach uvedených v bode 72 a v bode 134 vypustiť 	O 	A 	72. a 134. Gestorstvo MS SR vypustené v zmysle pripomienky.  	
MS SR 	príloha II - rozhodnutia EÚ 
spolugestorstvo nášho ministerstva navrhujem taktiež vypustiť pri rozhodnutiach uvedených v bodoch 85 a 186 vzhľadom na skutočnosť, že uplatňovanie špecifických opatrení na boj s terorizmom nepatrí do oblasti pôsobnosti nášho ministerstva 	O 	N 	85. a 186. Článok 4 spoločnej pozície 2001/931/SZBP konkretizuje opatrenia, ktoré majú členské štáty EÚ prijať na boj s terorizmom. Prostredníctvom policajnej a súdnej spolupráce v trestných veciach v rámci hlavy VI Zmluvy o Európskej únii (po nadobudnutí účinnosti Lisabonskej zmluvy kapitola 4 hlavy V Zmluvy o fungovaní Európskej únie) si členské štáty navzájom poskytnú čo najširšiu možnú pomoc pri predchádzaní a boji proti teroristickým činom. Na tento účel na žiadosť plne využijú pri vyšetrovaniach a konaniach, ktoré vedú ich orgány proti ktorýmkoľvek osobám alebo subjektom uvedeným na zozname v prílohe, svoje existujúce právomoci v súlade s aktmi Európskej únie a inými medzinárodnými dohodami, dojednaniami a dohovormi, ktoré sú záväzné pre členské štáty. MS SR je gestorom alebo spolugestorom viacerých právnych aktov EÚ, ktoré boli prijaté podľa bývalej hlavy VI Zmluvy o Európskej únii. Ponechanie MS SR medzi gestormi zodpovednými za aplikáciu a prípadné prijatie opatrení na vnútroštátnej úrovni je na základe uvedeného plne odôvodnené. 	
MV SR 	K prílohe č. II, por. č. 20  
Rozhodnutie Rady 2011/332/SZBP zo 7. júna 2011 , ktorým sa mení a dopĺňa rozhodnutie 2011/137/SZBP o reštriktívnych opatreniach s ohľadom na situáciu v Líbyi – navrhujeme vypustenie Ministerstva vnútra SR ako jedného z gestorov. 
Odôvodnenie: Rozhodnutie Rady 2011/332/SZBP dopĺňa rozhodnutie 2011/137/SZBP v bodoch, ktoré sa nedotýkajú vecnej pôsobnosti Ministerstva vnútra SR t. j. zákaz poskytovať finančné prostriedky, finančné aktíva alebo hospodárske zdroje osobám alebo subjektom uvedeným v odseku 1 písm. b). 
 	O 	A 	Gestorstvo MV SR vypustené v zmysle pripomienky.  	
MV SR 	K prílohe č. I, por. č. 148  
Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 – žiadame vypustenie Ministerstva vnútra SR ako jedného z gestorov. Túto pripomienku považujeme za zásadnú. 
Odôvodnenie: Podľa čl. 1 tohto nariadenia sa ustanovuje postup, ktorý sa má dodržiavať pri podávaní žiadosti a hodnotení, schvaľovaní a certifikácii inovačných technológií, ktorými sa znižujú emisie CO 2 osobných automobilov podľa článku 12 nariadenia (ES) č. 443/2009. Článok 12 nariadenia č. 443/2009 ustanovuje postup pre dodávateľov alebo výrobcov vozidiel v oblasti ekologických inovácii, čo je problematika, ktorá nespadá do pôsobnosti Ministerstva vnútra SR, ktoré plní len úlohy vyplývajúce z článku 8 nariadenia č. 443/2009 – t. j. zber údajov o priemerných emisiách CO2 a ich postúpenie Komisii. 
 	Z 	A 	Gestorstvo MV SR vypustené v zmysle pripomienky.  	
MV SR 	K prílohe č. I, por. č. 126  
Nariadenie Rady (EÚ) č. 668/2011 z 12. júla 2011 , ktorým sa mení a dopĺňa nariadenie (ES) č. 174/2005, ktorým sa ukladajú obmedzenia na poskytovanie pomoci súvisiacej s vojenskými činnosťami Pobrežiu Slonoviny – žiadame vypustenie Ministerstva vnútra SR ako jedného z gestorov. 
Odôvodnenie: Nariadenie Rady (EÚ) č. 668/2011 mení a dopĺňa nariadenie (ES) č. 174/2005 v bodoch, ktoré nepatria do vecnej pôsobnosti Ministerstva vnútra SR t. j. poskytovania technickej pomoci, financovania a finančnej pomoci týkajúcich sa zbraní a súvisiaceho materiálu. 
 	O 	N 	Predmetné nariadenie upravuje aj predaj, dodávky, presun alebo vývoz nesmrtonosného vybavenia za určitých okolností, pričom podľa § 5 ods. 2 zákona č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov má v tejto oblasti právnej úpravy svoju pôsobnosť aj MV SR. Ponechanie MV SR medzi gestormi zodpovednými za aplikáciu a prípadné prijatie opatrení na vnútroštátnej úrovni je na základe uvedeného plne odôvodnené. 	
MF SR 	1. k Prílohe I. – nariadenia EÚ, kde navrhujem:  
a) vypustiť spolugestorstvo MF SR pri nariadeniach EÚ uvedených pod poradovými číslami 19, 81, 91, 95, 103, 
105, 112, 173, 238, 242, 245, 246, 252, 262, 264, 266, 270, 278, 280, 284 (netýka sa colných záležitostí), 
b) doplniť spolugestorstvo MF SR pri nariadeniach EÚ uvedených pod poradovými číslami 122, 123, 274 (týka sa colných záležitostí). 
 	O 	ČA 	19. a 173. MF SR nie je (a ani nebolo v materiáli predloženom na medzirezortné pripomienkové konanie) uvedené medzi gestormi predmetného nariadenia. 

81. Ide o vykonávacie nariadenie vo vzťahu k nariadeniu (EÚ) č. 204/2011 o reštriktívnych opatreniach s ohľadom na situáciu v Líbyi. Podľa uznesenia vlády SR č. 434 z 29. júna 2011 je jedným z gestorov predmetného nariadenia (204/2011) aj MF SR, a to z dôvodu, že na osoby uvedené v prílohách II a III sa vzťahujú reštriktívne opatrenia v rozsahu zmrazenia finančných prostriedkov a hospodárskych zdrojov. Podľa článku 7 je možné sa od tohto režimu v jednotlivých prípadoch odchýliť na základe rozhodnutia príslušného orgánu. Podľa § 4 ods. 2 zákona č. 126/2011 Z. z. o vykonávaní medzinárodných sankcií v znení zákona č. 394/2011 Z. z. je príslušným orgánom SR na rozhodnutie o takejto výnimke MF SR a preto je ponechanie MF SR, medzi gestormi zodpovednými za aplikáciu a prípadné prijatie opatrení na vnútroštátnej úrovni, na základe uvedeného plne odôvodnené. 

91., 95., 103., 105., 112., 238., 242., 245., 246., 252., 262., 264., 266., 270., 278., 280. a 284. Podľa § 4 ods. 2 zákona č. 126/2011 Z. z. o vykonávaní medzinárodných sankcií v znení zákona č. 394/2011 Z. z. je príslušným orgánom SR na rozhodovanie o odchýlení sa od režimu reštriktívnych opatrení MF SR, a preto je ponechanie MF SR medzi gestormi, zodpovednými za aplikáciu a prípadné prijatie opatrení na vnútroštátnej úrovni, plne odôvodnené. 

122., 123. a 274. Gestorstvo MF SR doplnené v zmysle pripomienky.  	
MF SR 	 
2. k Prílohe II. – rozhodnutia EÚ, kde navrhujem vypustiť spolugestorstvo MF SR pri rozhodnutiach EÚ uvedených pod poradovým číslom 72, 121, 134, 145 - tieto sa netýkajú colných záležitostí.  	O 	A 	72., 121., 134. a 145. Gestorstvo MF SR vypustené v zmysle pripomienky.  	
MH SR 	K Predkladacej správe 
Odporúčame uviesť do Predkladacej správy krátke zhrnutie vplyvov v súlade s Doložkou vplyvov. 	O 	A 	Pripomienka zapracovaná doplnením zhrnutia vplyvov materiálu na posudzované oblasti do predkladacej správy. 	
MDVaRR SR 	k Prílohe I - nariadenia EÚ 
Žiadame vypustiť MDVRR SR z gestorstva z nasledovných právne záväzných aktov EÚ: 
- por. č. 58 (32011R0510) – Nariadenie EP a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel 
Zdôvodnenie: Podľa nariadenia ide predovšetkým o monitorovanie a následné zasielanie údajov Európskej Komisii o evidovaných vozidlách a položkách podľa nariadenia. Evidencia vozidiel patrí do kompetencie Ministerstva vnútra SR. 
- por. č. 148 (32011R0725) – Vykonávacie nariadenie Komisie (EÚ) č. 725/2011 
z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia EP a Rady (ES) č. 443/2009 
Zdôvodnenie: Základné nariadenie EP a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel nepatrí do kompetencie nášho ministerstva. 
 	Z 	ČA 	58. Gestorstvo MDVRR SR vypustené v zmysle uplatnenej pripomienky. 

148. Podľa článku 11 ods. 1 predmetného nariadenia výrobca, ktorý chce znížiť svoje priemerné špecifické emisie CO2, aby dosiahol cieľovú hodnotu špecifických emisií vďaka úsporám CO2 realizovaným prostredníctvom ekologickej inovácie, požiada schvaľovací orgán v zmysle smernice 2007/46/ES o osvedčenie typového schválenia ES pre vozidlo, ktoré je vybavené ekologickou inováciou. Smernica 2007/46/ES, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) je pritom podľa uznesenia vlády SR č. 204 z 2. apríla 2008 v gestorskej pôsobnosti MDVRR SR. Zároveň tento právny EÚ akt bol prebratý, okrem iného, do zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov, podľa ktorého § 99 písm. o) za štátny dopravný úrad, ktorý plní funkcie typového schvaľovacieho úradu je v SR ustanovené MDVRR SR. Táto skutočnosť plne odôvodňuje ponechanie MDVRR SR medzi gestormi zodpovednými za aplikáciu a prípadné prijatie opatrení na vnútroštátnej úrovni k predmetnému právnemu aktu EÚ. MDVRR SR ustúpilo od zásadnej pripomienky. 	
MDVaRR SR 	k Prílohe II - rozhodnutia EÚ 
Žiadame vypustiť MDVRR SR zo spolugestorstva z nasledovných právne záväzných aktov EÚ: 
- por. č. 72 (32011D0387) – Rozhodnutie Rady z 28. júna 2011 o začatí automatizovanej výmeny údajov o evidencii vozidiel so Slovinskom 
- por. č. 134 (32011D0547) – Rozhodnutie Rady z 12. septembra 2011 o začatí automati-zovanej výmeny údajov o evidencii vozidiel s Rumunskom 
Zdôvodnenie: Evidencia vozidiel patrí výlučne do kompetencie MV SR. 

- por. č. 86 (32011D0435) - Vykonávacie rozhodnutie Komisie z 19. júla 2011 o uznaní systému Okrúhly stôl o trvalo udržateľných biopalivách podľa smernice EÚ o obnoviteľnej energii na preukazovanie súladu s kritériami trvalej udržateľnosti podľa smerníc Európskeho parlamentu a Rady 2009/28/ES a 2009/30/ES 
- por. č. 87 (32011D0436) - Vykonávacie rozhodnutie Komisie z 19. júla 2011 o uznaní systému s názvom Zabezpečenie trvalej udržateľnosti bioenergie podľa smernice EÚ o obnoviteľnej energii spoločnosťou Abengoa na preukazovanie súladu s kritériami trvalej udržateľnosti podľa smerníc Európskeho parlamentu a Rady 2009/28/ES a 2009/30/ES 
- por. č. 88 (32011D0437) - Vykonávacie rozhodnutie Komisie z 19. júla 2011 o uznaní Dobrovoľného systému trvalej udržateľnosti biopalív z biomasy na preukazovanie súladu s kritériami trvalej udržateľnosti podľa smerníc Európskeho parlamentu a Rady 2009/28/ES a 2009/30/ES 
- por. č. 89 (32011D0438) - Vykonávacie rozhodnutie Komisie z 19. júla 2011 o uznaní systému s názvom Medzinárodná certifikácia trvalej udržateľnosti biomasy na preukazovanie súladu s kritériami trvalej udržateľnosti podľa smerníc Európskeho parlamentu a Rady 2009/28/ES a 2009/30/ES 
- por. č. 90 (32011D0439) - Vykonávacie rozhodnutie Komisie z 19. júla 2011 o uznaní systému Bonsucro EÚ na preukazovanie súladu s kritériami trvalej udržateľnosti podľa smerníc Európskeho parlamentu a Rady 2009/28/ES a 2009/30/ES 
- por. č. 91 (32011D0440) - Vykonávacie rozhodnutie Komisie z 19. júla 2011 o uznaní systému Okrúhly stôl o zodpovednom uplatňovaní smernice EÚ o obnoviteľnej energii v prípade sóje na preukazovanie súladu s kritériami trvalej udržateľnosti podľa smerníc Európskeho parlamentu a Rady 2009/28/ES a 2009/30/ES 
- por. č. 92 (32011D0441) - Vykonávacie rozhodnutie Komisie z 19. júla 2011 o uznaní systému Program verifikácie brazílskeho bioetanolu Greenergy na preukazovanie súladu s kritériami trvalej udržateľnosti podľa smerníc Európskeho parlamentu a Rady 2009/28/ES a 2009/30/ES 
Zdôvodnenie: Uvedené rozhodnutia nepatria do kompetencie MDVRR SR. 
 	Z 	A 	72., 86., 87., 88., 89., 90., 91., 92. a 134. Gestorstvo MDVRR SR vypustené v zmysle pripomienky.  	
MPRV SR 	K bodu 55 Prílohy I 
V bode 55 navrhujeme upraviť gesciu vykonávacieho nariadenia Komisie (EÚ) č. 529/2011 z 30. mája 2011, ktorým sa mení a dopĺňa nariadenie (ES) č. 1580/2007, pokiaľ ide o spúšťaciu úroveň dodatočných ciel na rajčiaky, marhule, citróny, slivky, broskyne vrátane nektáriniek, hrušky a stolové hrozno tak, aby prvý figuroval rezort MPRV SR a potom MF SR. 

Odôvodnenie: spúšťacie množstvá pre dodatočné clá sa prerokovávajú na Riadiacom výbore pre spoločnú organizáciu poľnohospodárskych trhov, kde sa prijíma stanovisko výboru a MF SR je v tejto veci pozorovateľ. 
 	O 	A 	55. Pripomienka akceptovaná zmenou poradia gestorov. Podotýkame, že poradie gestorov nemá žiadny reálny dosah na povinnosť implementácie a aplikácie právnych aktov EÚ v rozsahu pôsobnosti gestorov.  	
MPRV SR 	K bodu 267 Prílohy I 
V bode 267 navrhujeme vypustiť MF SR. 

Odôvodnenie: Vykonávacie nariadenie Komisie (EÚ) č. 1020/2011 zo 14. októbra 2011, ktorým sa mení a dopĺňa vykonávacie nariadenie (EÚ) č. 543/2011, pokiaľ ide o maximálnu výšku podpory na stiahnutie nektáriniek a broskýň z trhu sa týka mechanizmov Spoločnej organizácie poľnohospodárskych trhov – sektor ovocia a zeleniny, ktorý sa uplatňoval z dôvodu trhovej krízy spôsobenej kmeňom E.coli – STEC. Nariadenie sa prijíma na Riadiacom výbore pre spoločnú organizáciu poľnohospodárskych trhov a uplatňuje sa v rámci rezortu pôdohospodárstva a rozvoja vidieka. 
 	O 	A 	267. Gestorstvo MF SR vypustené v zmysle pripomienky.  	
MPRV SR 	K bodu 75 Prílohy II 
V bode 75 navrhujeme vypustiť gesciu MPRV SR. 

Odôvodnenie: Rozhodnutie Rady zo 6. júna 2011 o pozícii, ktorú má Európska únia zaujať v Spoločnom výbore EHP k zmene a doplneniu prílohy VI (Sociálne zabezpečenie) a protokolu 37 k Dohode o EHP sa týka sociálnych oblastí – doplnenie prílohy VI k Dohode o EHP a protokolu 37 k Dohode o EHP tak, aby sa do jeho zoznamu výborov začlenila Správna komisia pre koordináciu systémov sociálneho zabezpečenia zriadená nariadením (ES) č. 883/2004. Tieto oblasti nespadajú do kompetencie MPRV SR. 

 	O 	A 	75. Gestorstvo MPRV SR vypustené v zmysle pripomienky.  	
MO SR 	K prílohe I a II 
V návrhu materiálu žiadame vypustiť gestorstvo Ministerstva obrany Slovenskej republiky v týchto nariadeniach EÚ a rozhodnutiach EÚ: 
a) Príloha I: 
• č. 10, 40, 95, 158, 205, 219, 246, 266 (reštriktívne opatrenia - Sýria), 
• č. 38, 80, 81, 185, 214, 238, 242, 252 (reštriktívne opatrenia - Líbya), 
• č. 41, 88, 262, 263 (reštriktívne opatrenia - Bielorusko), 
• č. 39 (reštriktívne opatrenia - Irán), 
• č. 126 (reštriktívne opatrenia - Pobrežie Slonoviny), 
b) Príloha II: 
• č. 3, 13, 30, 119, 126, 128, 139, 182 (reštriktívne opatrenia - Sýria), 
• č. 11, 20, 23, 122, 127, 133, 137 (reštriktívne opatrenia - Líbya), 
• č. 10 (reštriktívne opatrenia - Irán), 
• č. 32, 79, 138 (reštriktívne opatrenia - Pobrežie Slonoviny), 
• č. 84 (reštriktívne opatrenia - Sudán, Južný Sudán), 
• č. 124 (reštriktívne opatrenia - Barma), 
• č. 140 (reštriktívne opatrenia - Somálsko), 
• č. 185 (reštriktívne opatrenia - Konžská republika), 
• č. 189 (reštriktívne opatrenia - Guinea). 
Odôvodnenie: 
V uvedených nariadeniach EÚ a rozhodnutiach EÚ ide o implementáciu právnych aktov EÚ o udelení, rozšírení, zrušení reštriktívnych opatrení a sankcií EÚ krajinám, s ktorými Ministerstvo obrany SR nemá uzavreté bilaterálne zmluvy o spolupráci, nenadväzuje s týmito krajinami bližšie kontakty na úrovni rezortu (napr. v oblasti obchodovania s materiálom, poskytovania pomoci alebo vzájomných konzultácií) a v súčasnosti ani neplánuje takéto vzťahy nadviazať. Navyše, pôsobnosť v oblasti obchodovania s vojenským materiálom je v súlade so zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov [§ 6 písm. g), § 40m ], v kompetencii Ministerstva hospodárstva SR. Vzhľadom na uvedené skutočnosti, ako aj z dôvodu, že agenda implementácie právnych aktov EÚ o udelení, rozšírení sankcií a reštriktívnych opatrení EÚ patrí do pôsobnosti Ministerstva zahraničných vecí SR, na úrovni Ministerstva obrany SR nie je potrebné prijímať žiadne realizačné opatrenia k uvedeným nariadeniam EÚ a rozhodnutiam EÚ. Z týchto dôvodov nie je potrebné, aby Ministerstvo obrany SR plnilo úlohu gestora, prípadne spolugestora, a preto žiadame o vypustenie gestorstva Ministerstva obrany SR v prílohách I a II v bodoch uvedených v písmenách a) a b) tohto stanoviska. 

 	O 	ČA 	Príloha I: 
10., 88. a 126. Zmeny a doplnenia predmetných právnych aktov EÚ sa týkajú zákazu priamo alebo nepriamo predávať, dodávať, prevádzať alebo vyvážať vybavenie, ktoré by sa mohlo použiť na vnútornú represiu, bez ohľadu na to, či má pôvod v Únii, a to akejkoľvek fyzickej alebo právnickej osobe, subjektu alebo orgánu v jednotlivých štátoch alebo na použitie v týchto štátoch. Keďže podľa § 3 ods. 2 písm. b) zákona č. 39/2011 Z. z. o položkách s dvojakým použitím a o zmene zákona Národnej rady Slovenskej republiky č. 145/1995 Z.z. o správnych poplatkoch v znení neskorších predpisov je MO SR jedným zo štátnych orgánov, ktoré sú zapojené do kontroly vývozu, prepravy, sprostredkovania a tranzitu položiek s dvojakým použitím, čo predstavujú podľa článku 2 ods. 1 nariadenia Rady (ES) č. 428/2009 položky vrátane softvéru a technológie, ktoré sa môžu používať tak na civilné, ako aj na vojenské účely a zahŕňajú všetky tovary, ktoré sa dajú použiť tak na nevýbušné použitia, ako aj akúkoľvek pomoc pri výrobe jadrových zbraní alebo iných jadrových výbušných zariadení, je gestorstvo MO SR plne odôvodnené. 

38., 39., 40., 41., 80., 81.,95., 158., 185., 205., 214., 219., 238., 242., 246., 252., 262., 263. a 266. Gestorstvo MO SR vypustené v zmysle pripomienky (netýka sa kontroly vývozu, prepravy, sprostredkovania a tranzitu položiek s dvojakým použitím). 

Príloha II: 
3., 79., 84., 137. a 189. Zmeny a doplnenia predmetných právnych aktov EÚ sa týkajú zákazu predaja, dodávky alebo vývozu všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, ako aj vybavenia, ktoré by sa mohlo použiť na vnútornú represiu, štátnymi príslušníkmi členských štátov alebo z území členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia. Keďže podľa § 3 ods. 2 písm. b) zákona č. 39/2011 Z. z. o položkách s dvojakým použitím a o zmene zákona Národnej rady Slovenskej republiky č. 145/1995 Z.z. o správnych poplatkoch v znení neskorších predpisov je MO SR jedným zo štátnych orgánov, ktoré sú zapojené do kontroly vývozu, prepravy, sprostredkovania a tranzitu položiek s dvojakým použitím, čo predstavujú podľa článku 2 ods. 1 nariadenia Rady (ES) č. 428/2009 položky vrátane softvéru a technológie, ktoré sa môžu používať tak na civilné, ako aj na vojenské účely a zahŕňajú všetky tovary, ktoré sa dajú použiť tak na nevýbušné použitia, ako aj akúkoľvek pomoc pri výrobe jadrových zbraní alebo iných jadrových výbušných zariadení, je gestorstvo MO SR plne odôvodnené. 

10., 11., 13., 20., 23., 30., 32., 119., 122., 124., 126., 127., 128., 133., 138., 139., 140., 182. a 185. Gestorstvo MO SR vypustené v zmysle pripomienky (netýka sa kontroly vývozu, prepravy, sprostredkovania a tranzitu položiek s dvojakým použitím). 

 	
MO SR 	K prílohe II 
Odporúčame v prílohe II – rozhodnutia EÚ, por. č. 78 doplniť ako gestora aj Ministerstvo hospodárstva SR. 
Odôvodnenie: 
Vláda SR uznesením č. 693 zo 7. júla 2004 uložila v bodoch C.1 a C.2 ministrovi obrany a ministrovi hospodárstva zabezpečiť aktívnu účasť SR na činnosti EDA a vytvoriť funkčný národný mechanizmus na zabezpečenie aktívnej účasti SR v EDA. Zároveň vláda SR uznesením č. 521z 13. júna 2007 uložila v bode B.1 ministrovi obrany a ministrovi hospodárstva úlohu prijať opatrenia na vnútroštátnej úrovni k nariadeniam a rozhodnutiam ES. 
Vzhľadom na skutočnosť, že uvedené uznesenia vlády SR úzko súvisia s Rozhodnutím Rady 2011/411/SZBP z 12. júla 2011 (por. č. 78 príloha II – rozhodnutia EÚ), odporúčame, aby medzi gestorov uvedeného rozhodnutia bolo zaradené aj Ministerstvo hospodárstva SR, ktoré bude plniť úlohy spolu s Ministerstvom obrany SR a Ministerstvom zahraničných vecí SR. 
 	O 	A 	78. Gestorstvo MH SR doplnené v zmysle pripomienky. 
 	
MŽP SR 	Prílohe II 
Žiadame vypustiť Ministerstvo životného prostredia SR ako spolugestora k rozhodnutiu Spoločného výboru EHP č. 61/2011 z 1. júla 2011, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP (poradové číslo 149). Predmetné rozhodnutie, ani zodpovedajúce právne predpisy nespadajú do kompetencie MŽP SR. 	O 	N 	149. Rozhodnutím Spoločného výboru EHP č. 61/2011 z 1. júla 2011, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP sa do rámca Dohody o EHP začleňuje aj nariadenie Komisie (EÚ) č. 506/2010 zo 14. júna 2010, ktorým sa mení a dopĺňa príloha k nariadeniu Rady (ES) č. 21/2004, pokiaľ ide o ovce a kozy chované v zoologických záhradách (podľa uznesenia vlády SR č. 853 z 8. decembra 2010 je nariadenie 506/2011 v gescii MŽP SR, a to v zmysle zákona č. 543/2002 Z. z. o ochrane prírody a krajiny v znení neskorších predpisov), preto nemôže dôjsť k vypusteniu zodpovednosti MŽP SR za aplikáciu a implementáciu predmetného rozhodnutia. Týmto rozhodnutím sa rozširuje územná pôsobnosť v nej uvedeného právneho aktu aj na územie štátov, ktoré sú zmluvnými stranami Dohody o EHP, čo je potrebné pri náležitej implementácii tohto právneho aktu zohľadniť. 	
MZ SR 	K prílohe I 
Žiadame uviesť, že predpisy uvedené pod poradovým číslom 206 a 236 patria do gestorstva Ministerstva pôdohospodárstva a rozvoja vidieka SR. 
Odôvodnenie: 
Uvedenú zmenu požadujeme vzhľadom na vecnú problematiku upravenú vo vyššie uvedených predpisoch. 
 	O 	A 	206. a 236. Gestorstvo MZ SR vypustené v zmysle pripomienky. 
 	
MZ SR 	K prílohe II 
Žiadame uviesť, že predpisy uvedené pod poradovým číslom 55, 56, 107 a 157 patria do gestorstva Ministerstva pôdohospodárstva a rozvoja vidieka SR. 
Odôvodnenie: 
Uvedenú zmenu požadujeme vzhľadom na vecnú problematiku upravenú vo vyššie uvedených predpisoch. 
 	O 	N 	55. Rozhodnutím sa do rámca Dohody o EHP začleňuje aj smernica Komisie 2010/37/EÚ zo 17. júna 2010, ktorou sa mení a dopĺňa smernica 2008/60/ES ustanovujúca osobitné kritériá čistoty, týkajúce sa sladidiel (podľa uznesenia vlády SR č. 588 z 8. septembra 2010 je v gescii MZ SR) a nariadenie Komisie (EÚ) č. 116/2010 z 9. februára 2010, ktorým sa mení a dopĺňa nariadenie Európskeho parlamentu a Rady (ES) č. 1924/2006, pokiaľ ide o zoznam výživových tvrdení (podľa uznesenia vlády SR č. 370/2010 z 9. júna 2010 je v gescii MZ SR a MPRV SR), preto nemôže dôjsť k vypusteniu zodpovednosti MZ SR za aplikáciu a implementáciu predmetného rozhodnutia. Týmto rozhodnutím sa rozširuje územná pôsobnosť v nej uvedených právnych aktov aj na územie štátov, ktoré sú zmluvnými stranami Dohody o EHP, čo je potrebné pri náležitej implementácii tohto právneho aktu zohľadniť. 

56. Rozhodnutím sa do rámca Dohody o EHP začleňuje aj nariadenie Komisie (EÚ) č. 765/2010 z 25. augusta 2010, ktorým sa menia a dopĺňajú prílohy II a III k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí chlórtalonilu, klotianidínu, difenokonazolu, fenhexamidu, flubendiamidu, nikotínu, spirotetramatu, tiaklopridu a tiametoxamu v alebo na určitých produktoch (podľa uznesenia vlády SR č. 853 z 8. decembra 2010 je v gescii MZ SR a MPRV SR), preto nemôže dôjsť k vypusteniu zodpovednosti MZ SR za aplikáciu a implementáciu predmetného rozhodnutia. Týmto rozhodnutím sa rozširuje územná pôsobnosť v nej uvedeného právneho aktu aj na územie štátov, ktoré sú zmluvnými stranami Dohody o EHP, čo je potrebné pri náležitej implementácii tohto právneho aktu zohľadniť. 

107. Rozhodnutím sa do rámca Dohody o EHP začleňuje aj nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (podľa uznesenia vlády SR č. 473 z 24. júna 2009 je v gescii MZ SR) a nariadenie Európskeho parlamentu a Rady (ES) č. 1332/2008 zo 16. decembra 2008 o potravinárskych enzýmoch, ktorým sa mení a dopĺňa smernica Rady 83/417/EHS, nariadenie Rady (ES) č. 1493/1999, smernica 2000/13/ES, smernica Rady 2001/112/ES a nariadenie (ES) č. 258/97 (podľa uznesenia vlády SR č. 473 z 24. júna 2009 je v gescii MZ SR a MPRV SR) atď., preto nemôže dôjsť k vypusteniu zodpovednosti MZ SR za aplikáciu a implementáciu predmetného rozhodnutia. Týmto rozhodnutím sa rozširuje územná pôsobnosť v nej uvedených právnych aktov aj na územie štátov, ktoré sú zmluvnými stranami Dohody o EHP, čo je potrebné pri náležitej implementácii tohto právneho aktu zohľadniť. 

157. Rozhodnutím sa do rámca Dohody o EHP začleňuje aj nariadenie Komisie (EÚ) č. 115/2010 z 9. februára 2010, ktorým sa stanovujú podmienky používania aktivovaného oxidu hlinitého na odstraňovanie fluoridu z prírodných minerálnych vôd a pramenitých vôd (podľa uznesenia vlády SR č. 370/2010 z 9.júna 2010 je v gescii MZ SR) a nariadenie Komisie (EÚ) č. 893/2010 z 8. októbra 2010, ktorým sa menia a dopĺňajú prílohy II a III k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí acechinocylu, bentazónu, karbendazímu, cyflutrínu, fenamidonu, fenazachínu, flonikamidu, flutriafolu, imidaklopridu, ioxynilu, metkonazolu, protiokonazolu, tebufenozidu a tiofanát-metylu v určitých produktoch alebo na nich (podľa uznesenia vlády SR č. 853 z 8. decembra 2010 je v gescii MZ SR a MPRV SR) atď., preto nemôže dôjsť k vypusteniu zodpovednosti MZ SR za aplikáciu a implementáciu predmetného rozhodnutia. Týmto rozhodnutím sa rozširuje územná pôsobnosť v nej uvedených právnych aktov aj na územie štátov, ktoré sú zmluvnými stranami Dohody o EHP, čo je potrebné pri náležitej implementácii tohto právneho aktu zohľadniť. 

Odôvodnenosť určenia MZ SR za gestora v prípadoch uvedených v bodoch 55., 56., 107. a 157. vyplýva z § 3 ods. 2 zákona č. 349/2011 Z. z., ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. 	
ÚGKK SR 	K prílohe II 
Navrhujeme vypustiť Úrad geodézie, kartografie a katastra SR (ÚGKK SR)ako spolugestrora zodpovedného za aplikáciu a prijatie opatrení na vnútroštátnej útovni k rozhodnutiam EÚ uvedeným pod č. 51 (Rozhodnutie Spoločného výboru EHP č. 25/2011 z 1. apríla 2011, ktorým sa mení a dopĺňa príloha XXI (Štatistika) k Dohode o EHP) a pod č. 187 (Rozhodnutie Spoločného výboru EÚ – Švajčiarsko č. 2/2011 zriadeného podľa článku 14 Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb z 30. septembra 2011, ktorým sa nahrádza príloha III (Vzájomné uznávanie odborných kvalifikácií) k dohode, nakoľko uvedené rozhodnutia sa nepatria do vecnej pôsobnosti ÚGKK SR.  	O 	N 	51. Rozhodnutím Spoločného výboru EHP č. 25/2011 z 1. apríla 2011, ktorým sa mení a dopĺňa príloha XXI (Štatistika) k Dohode o EHP sa do rámca Dohody o EHP začleňuje aj nariadenie Komisie (ES) č. 1201/2009 z 30. novembra 2009, ktorým sa vykonáva nariadenie Európskeho parlamentu a Rady (ES) č. 763/2008 o sčítaní obyvateľov, domov a bytov, pokiaľ ide o technické špecifikácie tém a ich členení (podľa uznesenia vlády SR č. 370/2010 z 9. júna 2010 je v gescii aj ÚGKK SR), preto nemôže dôjsť k vypusteniu zodpovednosti ÚGKK SR za aplikáciu a implementáciu predmetného rozhodnutia. Týmto rozhodnutím sa rozširuje územná pôsobnosť v nej uvedeného právneho aktu aj na územie štátov, ktoré sú zmluvnými stranami Dohody o EHP, čo je potrebné pri náležitej implementácii tohto právneho aktu zohľadniť. 	
ÚJD SR 	k prílohe č. 2, poradové číslo 21 
Nesúhlasíme s určením ÚJD SR ako gestora k „Rozhodnutiu Rady z 21. novembra 2006 o schválení uzavretia zo strany Komisie Dohody o spolupráci medzi Euratom, zastúpeným EK a vládou Kórejskej republiky v oblasti výskumu energie jadrovej syntézy". Zároveň ako gestora zodpovedného za prijatie opatrení na vnútroštátnej úrovni k danému rozhodnutiu navrhujeme určiť Ministerstvo školstva SR. ÚJD SR v rámci svojich kompetencií určených ústavou SR a zákonom č. 575/2001 Z. z. o organizácii činnosti vlády a organizácii ústrednej štátnej správy v znení nehorších predpisov môže participovať v rámci svojej pôsobnosti ako spolugestor. 

Odôvodnenie: Daná problematika podľa nášho názoru prináleží Ministerstvu školstva SR. V zmysle uznesenia vlády 442/2006 k Návrhu na určenie zodpovedností na implementáciu článkov Zmluvy o založení Európskeho spoločenstva pre atómovú energiu je za Kapitolu I s názvom ,,Podpora výskumu“ zodpovedné Ministerstvo školstva SR. 
 	Z 	A 	21. Gestorstvo MŠVVŠ SR doplnené v zmysle pripomienky.  	
NBS 	 
Navrhujeme, aby Národna banka Slovenska bola vypustená ako gestor zodpovedný za aplikáciu a prijatie opatrení na vnútroštátnej útovni v prílohe číslo I. v nariadeniach EÚ pod poradovými číslami: 10, 32, 38, 39, 40, 41, 80, 81, 85, 88, 91, 95, 103, 105, 112, 134, 142, 154, 156, 157, 158, 178, 185, 205, 208, 214, 218, 219, 227, 238, 242, 245, 246, 248, 250, 252, 262, 263, 264, 266, 270, 277, 278, 280, 284, 284, 285. A v prílohe číslo II. v rozhodnutiach EÚ pod poradovými číslami: 3, 10, 11, 12, 13, 20, 23, 28, 30, 32, 79, 83, 84, 85, 117, 118, 119, 122, 124, 126, 127, 128, 133, 137, 138, 139, 140, 146, 181, 182, 184, 185, 186, 189. 

 	O 	N 	Gestorstvo k príslušným právnym aktom EÚ bolo v predkladanom materiáli určené v súlade so zaužívaným postupom. Takéto určenie je odôvodnené aj kompetenciami NBS napr. podľa § 1 ods. 3 zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov. Podľa uvedeného ustanovenia Národná banka Slovenska dohliada "na dodržiavanie ustanovení tohto zákona, osobitných zákonov 1) a iných všeobecne záväzných právnych predpisov, ktoré sa vzťahujú na dohliadané subjekty alebo na ich činnosti, ako aj na dodržiavanie ustanovení právne záväzných aktov Európskej únie, ktoré sa vzťahujú na dohliadané subjekty alebo na ich činnosti, ak to ustanovujú tieto právne záväzné akty". V poznámke pod čiarou k poznámke 1) je uvedený aj zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov. V rámci tejto svojej činnosti vydáva aj metodické usmernenia, napríklad Metodické usmernenie Útvaru dohľadu nad finančným trhom Národnej banky Slovenska k ochrane banky a pobočky zahraničnej banky pred praním špinavých peňazí a financovaním terorizmu (4/2009). 
Dohľad NBS nad bankovým sektorom je teda súčasťou vynucovacích opatrení, pomocou ktorých je zabezpečená náležitá aplikácia a implementácia predmetných právnych aktov EÚ, ustanovujúcich reštriktívne opatrenia voči jednotlivým krajinám, na národnej úrovni.